Martin Kheberich

Martin Kheberich de Bendény et Ribárpola (* 9. október 1869, Nemecká Ľupča (Partizánska Ľupča) – † 29. apríl 1951, Spišské Podhradie) bol rímskokatolícky duchovný, od roku 1916 biskup koadjútor spišskej diecézy.

 Životopis 
Narodil sa v liptovskej šľachtickej rodine Fridricha Khebericha de Bendény et Ribárpola a Otílie rodenej Detrichovej. Stredoškolské štúdia absolvoval v Ružomberku, Levoči a Jágri (Eger). Teológiu vyštudoval na seminári v Spišskej Kapitule a na univerzite v Budapešti, kde získal v roku 1895 aj doktorát z teológie. Za kňaza bol vysvätený 29. júna 1892.

Pôsobil ako kaplán v Spišskom Hrhove, Letanovciach a Spišskom Podhradí, kde pôsobil aj ako vychovávateľ v rodine grófa Čákiho. Následne zastával viaceré funkcie na biskupskom úrade v Spišskej Kapitule. V roku 1916 ho v Budapešti vysvätili za biskupa a stal sa pomocným biskupom spišskej diecézy s právom nástupníctva po Alexandrovi Párvym. V roku 1918 ho Alexander Párvy menoval za správcu diecézy s právami diecézneho biskupa. Po vzniku ČSR po dohode medzi vládou a Svätou stolicou bol za nového biskupa spišskej diecézy vymenovaný Ján Vojtaššák.

 Referencie 

 Zdroj 
 KHEBERICH, Martin. In: 

 Externé odkazy 
 Záznam o narodení a krste v matrike riadok 35 - farnosť Nemecká Ľupča

Kategória:Osobnosti z Partizánskej Ľupče
Kategória:Biskupi Spišskej diecézy do roku 1918
Kategória:Biskupi Spišskej diecézy
Kategória:Príslušníci zemianskeho stavu
Kategória:Slovenskí šľachtici
Kategória:Uhorskí šľachtici